Dares Frižanin
<s>Dares Frižanin, odnosno Dares iz Frigije (grč.</s><s>Δάρης) bio je, prema Homeru, trojanski svećenik boga Hefesta.</s><s>U antici se vjerovalo da je Dares bio autor jedne grčke kronike o uništenju Troje i da je živio prije Homera.</s><s>Djelo na latinskom jeziku, koje je navodno bilo prijevod Daresova grčkog izvornika i koje je naslovljeno Povijest uništenja Troje Daresa Frižanina (Daretis Phrygii de excidio Trojae historia) bilo je mnogo čitano u srednjem vijeku.</s><s>To se latinsko djelo kasnije pripisivalo Korneliju Nepotu, koji ga je navodno posvetio Salustiju.</s><s>No, latinski jezik kojim je djelo pisano upućuje na to da je djelo stvoreno dugo nakon Nepota, vjerojatno u 5. stoljeću nove ere.</s>

<s>De excidio opisuje događaje iz trojanskoga rata, kao i njegovu pretpovijest, i to s trojanskog gledišta.</s>

<s>Dvojbeno je je li postojeće djelo skraćenje većeg latinskog djela ili adaptacija grčkog izvornika.</s><s>Zajedno sa sličnim djelom Diktisa Krećanina (s kojim se uglavnom tiska), De excidio čini glavni izvor brojnih srednjovjekovnih izvještaja o trojanskoj legendi, takozvanoj "trojanskoj materiji".</s><s>Dares je tvrdio da je u ovom ratu ubijeno 866.000 Grka i 676.000 Trojanaca, ali arheologija nije otkrila ništa što sugerira da je na tom mjestu ikad vođen tako velik rat.</s>

<s>Djelo je bilo značajan izvor za knjigu De bello Troiano Jozefa iz Exetera.</s>

<s>Reference</s>

<s>Izvori</s>

<s>Louis Faivre d'Arcier, Histoire et géographie d’un mythe.</s><s>La circulation des manuscrits du De excidio Troiae de Darès le Phrygien (VIIIe-XVe s.), Paris, 2006 ().</s><s>Andreas Beschorner, Untersuchungen zu Dares Phrygius-Narr, Tübingen, 1992 ().</s>

<s>Vanjske veze 
Daretis phrygii de excidio Troiae historia, Ferdinand Meister (ed.), Lipsiae, in aedibus B. G. Teubneri, 1873.</s><s>Full text at the Latin Library
The History of the Trojan War by Dares Phrygius translated by Jason Colavito (2011)
Jonathan Cornil, Dares Phrygius' de excidio Trojae historia: philological commentary and translation.</s><s>Scriptie voorgedragen tot het bekomen van de graad van Master in de Taal- en letterkunde (Latijn-Engels), 2011–2012, Universiteit Gent.</s><s>R. M. Frazer, The Trojan War.</s><s>The Chronicles of Dictys of Crete and Dares the Phrygian, Indiana University Press, 1966.</s>

<s>Latinska književnost
Grčka književnost
Kasna antika</s>

